१.संविधानको प्रस्तावनामै “....राज्य व्यवस्थाले सृजना गरेका सवै प्रकारका विभेद र उत्पीडनको अन्त्य गर्दै....” र “..सवै प्रकारका जातीय छुवाछूतको अन्त्य गरी....” भन्ने लगायतका वाक्यांशहरुको उल्लेख हुनु सकारात्मक पक्ष हो । यद्यपी प्रथा परम्पराका नाममा कुनै बेला कानून नै बनाएर राज्यले दलित समुदायमाथि जुन खालको विभेद र उत्पीडन थोपर्दै आयो, त्यसप्रति नयाँ संविधानको प्रस्तावनामानै राज्यको तर्फबाट “पश्चाताप” गर्नुपर्दछ भन्ने दलित समुदायको माग रहँदै आएको छ । यसलाई समेट्नु पर्दछ । साथै “जातीय भेदभाव तथा छुवाछूत” हुनुपर्नेमा “जातीय छुवाछूत’ मात्र लेखिएको छ । यो प्राविधिक गल्ती हुनसक्छ, यसलाई सच्याईनुपर्दछ ।
